
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2219 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διαπίστωση καθορισμού του γνωστικού αντικει¬ 
μένου μέλους Εργαστηριακού Διδακτικού Προ¬ 
σωπικού του Εθνικού και Καποδιστριακού Πανε¬ 
πιστημίου Αθηνών. 

2 Κανονισμός Διδακτορικών Σπουδών του τμήμα¬ 
τος Μηχανικών Ορυκτών Πόρων της μονοτμη- 
ματικής Σχολής Μηχανικών Ορυκτών Πόρων του 
Πολυτεχνείου Κρήτης. 

3 Κανονισμός Διδακτορικών Σπουδών του τμήμα¬ 
τος Αρχιτεκτόνων Μηχανικών της μονοτμηματι- 
κής Σχολής Αρχιτεκτόνων Μηχανικών του Πολυ¬ 
τεχνείου Κρήτης. 


ΑΠΟΦΑΣΕΙΣ 

Αριθ. πράξης 1139 (1) 

Διαπίστωση καθορισμού του γνωστικού αντικει¬ 
μένου μέλους Εργαστηριακού Διδακτικού Προ¬ 
σωπικού του Εθνικού και Καποδιστριακού Πανε¬ 
πιστημίου Αθηνών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1 .Τις διατάξεις των άρθρων 15 παρ. Ί 5 (θ) του ν. 4485/ 
20Ί 7 και 29του ν. 4009/201 Ί. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την αριθ. 176791/19-10-2017 υπουργική απόφαση 
μετάταξης του Αριστοτέλη Μητράρα σε θέση μέλους 
Ε.ΔΙ.Π. του τμήματος Τουρκικών Σπουδών και Σύγχρο¬ 
νων Ασιατικών Σπουδών της Σχολής Οικονομικών και 
Πολιτικών Επιστημών του Ιδρύματος (ΦΕΚ 1091 /τ.ΓV 
3-11-2017). 

4. Την από 18/1/2018 απόφαση της Συνέλευσης του 
τμήματος Τουρκικών Σπουδών και Σύγχρονων Ασιατι¬ 
κών Σπουδών 


5. Το αριθ. 992/22-2-2018 έγγραφο του Προέδρου του 
τμήματος Τουρκικών Σπουδών και Σύγχρονων Ασιατι¬ 
κών Σπουδών 

6. Την αριθ. 911/11-1-2018 αίτηση του ενδιαφερομέ¬ 
νου, διαπιστώνουμε: 

ότι το γνωστικό αντικείμενο του Αριστοτέλη Μητράρα 
του Αγγέλου, μέλους Εργαστηριακού Διδακτικού Προ¬ 
σωπικού (Ε.ΔΙ.Π.) του τμήματοςΤουρκικών Σπουδών και 
Σύγχρονων Ασιατικών Σπουδών της Σχολής Οικονομι¬ 
κών και Πολιτικών Επιστημών του Ιδρύματος καθορίζε¬ 
ται σε «Τουρκική Γλώσσα και Λογοτεχνία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθ. απόφ. 470/10/20 18 (2) 

Κανονισμός Διδακτορικών Σπουδών του τμήμα¬ 
τος Μηχανικών Ορυκτών Πόρων της μονοτμημα- 
τικής Σχολής Μηχανικών Ορυκτών Πόρων του 
Πολυτεχνείου Κρήτης. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(Συνεδρίαση 470/03-04-2018) 

Έχοντας υπόψη: 

1) Τις διατάξεις του ν. 4485/2017(ΦΕΚ 114 Α') και ιδίως 
το κεφάλαιο ΣΤ'(δεύτερος και τρίτος κύκλος σπουδών), 

2) Τις διατάξεις του άρθρου 45 παρ. 2 του ν. 4485/2017 
(ΦΕΚ 114 Α ) «εξουσιοδοτικές διατάξεις». 

3) Τ ις διατάξεις του άρθρου 85 παρ. 6 του ν. 4485/2017 
(ΦΕΚ 114 Α') «τελικές και μεταβατικές διατάξεις κεφα¬ 
λαίου ΣΤ». 

4) Την έγκριση ίδρυσης προγράμματος διδακτορικών 
σπουδών του τμήματος Μηχανικών Ορυκτών Πόρων 
του Πολυτεχνείου Κρήτης σύμφωνα με την απόφαση 
Β7/490 του Υπουργού Εθνικής Παιδείας και Θρησ/των 
ΦΕΚ 2003/11-11-1999 τ.Β') και απόφαση Συγκλήτου ει¬ 
δικής σύνθεσης (συνεδρία 31-8-1999). 

5) Το π.δ. 73 (ΦΕΚ 119 Α728-5-2013) «κατάργηση τμη¬ 
μάτων και ίδρυση σχολών στο Πολυτεχνείο Κρήτης». 

6) Το απόσπασμα πρακτικών της Συνέλευσης τμήμα¬ 
τος Μηχανικών Ορυκτών Πόρων της μονοτμηματικής 
Σχολής Μηχανικών Ορυκτών Πόρων του Πολυτεχνείου 
Κρήτης (συνεδρία 6η/28-03-20Ί 8). 

7) Το απόσπασμα πρακτικών της Συγκλήτου του Πο¬ 
λυτεχνείου Κρήτης (470/03-04-20Ί8). 

8) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Κανονισμός Διδακτορικών Σπουδών του τμήματος 
Μηχανικών Ορυκτών Πόρων της μονοτμηματικής Σχο¬ 
λής Μηχανικών Ορυκτών Πόρων του Πολυτεχνείου 
Κρήτης. 

Άρθρο Ί 

Γενικές Διατάξεις 

Η Σχολή Μηχανικών Ορυκτών Πόρων του Πολυτε¬ 
χνείου Κρήτης παρέχει τη δυνατότητα εκπόνησης διδα¬ 
κτορικής διατριβής για την απόκτηση του τίτλου της/ου 
διδάκτορος/α σε όλα τα επιμέρους γνωστικά αντικείμενα 
της Σχολής. 

Αρμόδια όργανα της Σχολής για την οργάνωση των 
απαιτούμενων δράσεων στην εκπόνηση διδακτορικής 
διατριβής (Δ.Δ. στο εξής) είναι η Συνέλευση τμήματος. 

Με τον παρόντα κανονισμό καθορίζονται το αντικεί¬ 
μενο και η δομή των Δ.Δ. καθώς και οι προϋποθέσεις, οι 
όροι και οι διαδικασίες οργάνωσης διδακτορικών σπου¬ 
δών καθώς και της εκπόνησης διδακτορικής διατριβής 
στη Σχολή Μηχανικών Ορυκτών Πόρων του Πολυτεχνεί¬ 
ου Κρήτης. 

Ο χορηγούμενος τίτλος είναι του «Διδάκτορα της 
Σχολής Μηχανικών Ορυκτών Πόρων του Πολυτεχνείου 
Κρήτης». 

Άρθρο 2 

Αντικείμενο σκοπός 

Αντικείμενο των διδακτορικών σπουδών στη Σχολή 
Μηχανικών Ορυκτών Πόρων του Π.Κ. είναι η εμβάθυνση 
στη γνώση και την ερευνητική μεθοδολογία και η εφαρ¬ 
μογή τους στην παραγωγή νέας γνώσης στις γνωστικές 
περιοχές που θεραπεύονται στην Σχολή Μηχανικών 
Ορυκτών Πόρων. Σκοπός της εκπόνησης Δ.Δ. είναι η πα¬ 
ραγωγή νέας γνώσης μέσω πρωτότυπης εμπεριστατω¬ 
μένης έρευνα, αλλά και η δημιουργία νέων επιστημόνων 
ικανών να θεμελιώσουν προοπτικές για συνεχιζόμενη 
ακαδημαϊκή εξέλιξη. Η διδακτορική διατριβή πρέπει να 
απεικονίζει την ικανότητα του υποψηφίου διδάκτορα 
να αναλάβει ανεξάρτητο και αυτόνομο ερευνητικό έργο 
και να αποτελεί ουσιαστική και πρωτότυπη συνεισφορά 
στην επιστημονική γνώση στο συγκεκριμένο γνωστικό 
αντικείμενο. 

Άρθρο 3 

Διαδικασία επιλογής υποψηφίων διδακτόρων 

α) Δικαίωμα υποβολής αίτησης για την εκπόνηση διδα¬ 
κτορικής διατριβής έχουν εν γένει οι κάτοχοι Διπλώματος 
Μεταπτυχιακών Σπουδών (Δ.Μ.Σ.) της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/20Ί 7, όπως ισχύει. 

Η επιλογή των υποψηφίων διδακτόρων γίνεται με αί¬ 
τηση των ενδιαφερομένων στη Γραμματεία της Σχολής, 


μετά από ανταπόκριση του ενδιαφερομένου σε προ¬ 
κήρυξη θέσης υποψηφίου διδάκτορα σε συγκεκριμέ¬ 
να προσφερόμενα γνωστικά αντικείμενα, είτε ακόμη 
μετά από την υποβολή αίτησης του ενδιαφερομένου 
στη Γραμματεία της σχολής με αναφορά στην επιστη¬ 
μονική περιοχή που ενδιαφέρεται να εκπονήσει έρευνα 
και τον προσωρινό τίτλο Δ.Δ. Οι σχετικές προκηρύξεις 
δημοσιοποιούνται διά της ανάρτησης στους οικείους 
διαδικτυακούς τόπους της Σχολής ή/και του Ιδρύματος 
όπου και αναφέρονται οι όροι του κανονισμού Δ.Δ. του 
Π.Κ. Η διαδικασία αυτή πραγματοποιείται καθόλη τη 
διάρκεια της ακαδημαϊκής χρονιάς. 

β) Οι υποψήφιοι/ες θα πρέπει να καταθέσουν ηλεκτρο¬ 
νικά τα εξής στοιχεία και δικαιολογητικά: 

Ί. Αίτηση υπεύθυνη δήλωση ότι έλαβαν γνώση του 
παρόντος κανονισμού. 

2. Αίτηση εκδήλωσης ενδιαφέροντος στην οποία ανα- 
φέρεται ο προτεινόμένος τίτλος, η προτεινόμενη γλώσσα 
εκπόνησης της διατριβής, η θεματική περιοχή της διατρι¬ 
βής, και ο/η προτεινόμενος επιβλέπων της διδακτορικής 
διατριβής. 

3. Επικυρωμένους τίτλους σπουδών. 

4. Αναλυτικές καταστάσεις βαθμολογίας των προπτυ¬ 
χιακών και μεταπτυχιακών σπουδών. 

5. Βιογραφικό σημείωμα. 

6. Συστατικές επιστολές (τουλάχιστον 2 από μέλη ΔΕΠ 
ή αναγνωρισμένους ερευνητές). 

7. Πιστοποιητικό καλής γνώσης της αγγλικής ή γερμα¬ 
νικής ή άλλης ευρωπαϊκής γλώσσας. Επιθυμητή η γνώση 
αγγλικής γλώσσας. 

8. Περίγραμμα της προτεινόμενης διατριβής, στο 
οποίο περιγράφεται απαραίτητα η θεματική περιοχή, 
οι ερευνητικοί στόχοι και οι υποθέσεις έρευνας, η προ- 
τεινόμενη μεθοδολογία, η βασική βιβλιογραφία, η ανα¬ 
μενόμενη συνεισφορά στην έρευνα όπως επίσης και 
τα αναμενόμενα αποτελέσματα, καθώς και ένα γενικό 
χρονοδιάγραμμα ολοκλήρωσης της Δ.Δ. 

9. Αντίγραφα δημοσιευμένων εργασιών από διπλωμα¬ 
τική ή/και μεταπτυχιακή διατριβή που θα συνεκτιμηθούν 
θετικά. 

γ) Η Συνέλευση τμήματος (Σ.Τ.) ορίζει τριμελή εισηγη¬ 
τική επιτροπή. Κάθε τριμελής επιτροπή, που αποτελείται 
από μέλη Δ.Ε.Π. του τμήματος, εξετάζει τις αντίστοιχες 
αιτήσεις και τα συνυποβαλλόμενα έγγραφα και καλεί 
τους υποψηφίους σε συνέντευξη. Κατόπιν υποβάλει 
στη Συνέλευση του τμήματος αναλυτικό υπόμνημα, στο 
οποίο αναγράφονται οι λόγοι για τους οποίους κάθε υπο¬ 
ψήφιος πρέπει ή δεν πρέπει να γίνει δεκτός, καθώς και ο 
προτεινόμενος επιβλέπων, εφόσον αυτός δεν έχει προ- 
ταθεί από τον υποψήφιο. Η Συνέλευση του τμήματος, 
αφού λάβει τη γνώμη του προτεινόμενου επιβλέποντος, 
τη συνεκτιμά με το υπόμνημα της επιτροπής και εγκρίνει 
ή απορρίπτει αιτιολογημένα την αίτηση του υποψηφίου. 
Στην εγκριτική απόφαση ορίζεται και η γλώσσα συγγρα¬ 
φής της διδακτορικής διατριβής. 

Άρθρο 4 

Επίβλεψη, Διαδικασία εκπόνησης της Δ.Δ. 

α) Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Ρ βαθμί- 

δας από ερευνητικά κέντρα του άρθρου 13 Α του ν. 4310/ 
2014, συμπεριλαμβανομένων των ερευνητικών κέντρων 
της Ακαδημίας Αθηνών και του Ιδρύματος Ιατροβιολογι- 
κών Ερευνών της Ακαδημίας Αθηνών. Η Συνέλευση του 
τμήματος αναθέτει στον προτεινόμενο επιβλέποντα, την 
επίβλεψη της διδακτορικής διατριβής και ορίζει τριμελή 
συμβουλευτική επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. Στην 
επιτροπή του προηγούμενου εδαφίου μετέχουν ως μέλη, 
ο επιβλέπων και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Ρ από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου τμήματος. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επιβλέ- 
ποντα, σύμφωνα με όσα ορίζονται στον Κανονισμό Διδα¬ 
κτορικών Σπουδών. Αν ο αρχικός επιβλέπων μετακινηθεί 
σε άλλο Α.Ε.Ι. ή τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει το τμήμα, όπου ξεκίνησε η εκπόνηση 
της διατριβής. Αντικατάσταση των μελών της συμβου¬ 
λευτικής επιτροπής κατά τη διάρκεια της εκπόνησης της 
διατριβής επιτρέπεται, εφόσον υπάρχουν σοβαροί λόγοι, 
με απόφαση της Συνέλευσης του τμήματος. 

Κάθε μέλος Δ.Ε.Π. μπορεί να επιβλέπει συγχρόνως, 
μέχρι πέντε (5) το πολύ υποψήφιους διδάκτορες. 

β) Η αλλαγή του τίτλου της διδακτορικής διατριβής 
εφόσον υπάρχουν σοβαροί λόγοι εγκρίνεται μετά από 
πρόταση της Συμβουλευτικής Επιτροπής από τη Συνέ¬ 
λευση του τμήματος μετά από σχετική αίτηση του υπο¬ 
ψήφιου και τη διατύπωση της γνώμης του επιβλέποντα 
της διατριβής. 

γ) Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

δ) Τα τμήματα Α.Ε.Ι. συνεργάζονται με ερευνητικά κέ¬ 


ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
δακτορικών διατριβών με συνεπίβλεψη σύμφωνα με 
σχετικές αποφάσεις του Υπουργού Παιδείας, Έρευνας 
και Θρησκευμάτων. Στην περίπτωση συνεπίβλεψης στην 
τριμελή συμβουλευτική επιτροπή συμμετέχουν οι δύο 
επιβλέποντες και ένα μέλος που έχει μία από τις ιδιότη¬ 
τες που προβλέπονται στην παράγραφο 2 του άρθρου 
39 του ν. 4485/2017, όπως ισχύει, με την υποχρεωτική 
όμως τήρηση της διάταξης ότι μετέχει τουλάχιστον ένα 

(1) μέλος Δ.Ε.Π. από τις τρεις πρώτες βαθμίδες του οι¬ 
κείου τμήματος. 

Άρθρο 5 

Διάρκεια, δικαιώματα και υποχρεώσεις 

υποψήφιων διδακτόρων 

α) Ο υποψήφιος διδάκτορας υποβάλλει γραπτά ανα¬ 
λυτικό υπόμνημα ενώπιον της τριμελούς Σ.Ε. στο τέλος 
κάθε κάθε ακαδημαϊκού έτους. Για την πορεία της δια¬ 
τριβής βάση αυτού του υπομνήματος ενημερώνεται η 
Σ.Τ. Αντίγραφο του υπομνήματος, καθώς και σχόλια επ' 
αυτού από τον επιβλέποντα ή την τριμελή επιτροπή και 
εκθέσεις προόδου καταχωρίζονται στον ατομικό φάκελο 
του υποψηφίου. Παράλληλα, υποχρεούται να ανανεώνει 
την εγγραφή του ως υποψήφιου διδάκτορα ανά ακαδη¬ 
μαϊκό έτος. 

β) Οι υποψήφιοι Διδάκτορες οφείλουν να παρακολου¬ 
θήσουν τρία (3) μεταπτυχιακά μαθήματα σχετικά με την 
ερευνητική τους κατεύθυνση. Μετά από εισήγηση του 
επιβλέποντος και απόφαση της Σ.Τ. καθορίζονται τα τρία 
(3) αυτά μεταπτυχιακά μαθήματα που μπορεί να είναι 
είτε της Σχολής, ή άλλου τμήματος ή Σχολής του ίδιου ή 
άλλου ΑΕΙ (πέραν των μεταπτυχιακών μαθημάτων που 
τυχόν έχουν ήδη παρακολουθήσει). Τυχόν αποτυχία δύο 

(2) φορές σε ένα μάθημα συνεπάγεται διαγραφή από το 
πρόγραμμα μετά από απόφαση της ΣΤ. Είναι δυνατή η 
επιλογή άλλου μαθήματος μετά από μία (1) αποτυχία, 
στην περίπτωση όμως αυτή επιτρέπεται μία μόνο δυ¬ 
νατότητα εξέτασης. 

γ) Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 

Μέγιστο χρονικό περιθώριο για την ολοκλήρωση της 
Δ.Δ. είναι τα έξι (6) ημερολογιακά έτη. Επίσης προβλέ- 
πεται δυνατότητα διακοπής/αναστολής φοίτησης μέχρι 
και τριών ακαδημαϊκών εξαμήνων μετά από αιτιολογη¬ 
μένη αίτηση του υποψηφίου και σχετική απόφαση της 
Συνέλευσης του τμήματος. Αυτονόητα οι υποψήφιοι 
διδάκτορες που είναι σε αναστολή φοίτησης δεν απο¬ 
λαμβάνουν των προνομίων των υποψηφίων διδακτόρων 
του Πολυτεχνείου Κρήτης. 

δ) Ο υποψήφιος διδάκτορας δύναται να προσφέρει 
εκπαιδευτικές υπηρεσίες στη Σχολή όπου εκπονεί τη δι¬ 
ατριβή του με έμφαση στα μαθήματα τα οποία άπτονται 
της θεματικής περιοχής της διδακτορικής του διατριβής, 
μετά από απόφαση της Συνέλευσης του τμήματος. 

Άρθρο 6 

Συγγραφή, υποστήριξη και αξιολόγηση 
της διδακτορικής διατριβής 

α) Ο υποψήφιος διδάκτορας πριν την ολοκλήρωση 
των σπουδών του έχει την υποχρέωση δημοσίευσης μιας 
τουλάχιστον εργασίας σε έγκριτο διεθνές επιστημονικό 
περιοδικό που να συμπεριλαμβάνεται στους καταλόγους 
τουλάχιστον μιας από τις επιστημονικές βιβλιογραφι¬ 
κές βάσεις δεδομένων 5οορυ5 είτε \Λ/θ6 οΓ 5αθηοθ. Σε 
περίπτωση που η γλώσσα συγγραφής δεν είναι η ελλη¬ 
νική ο υποψήφιος υποχρεούται στη σύνταξη εκτενούς 
περίληψης στην ελληνική. Τουλάχιστον Ί8 μήνες πριν 
τη δημόσια υποστήριξη της διδακτορικής διατριβής, 
ο υποψήφιος διδάκτορας οφείλει να προβεί σε δημό¬ 
σια παρουσίαση των έως εκείνη τη στιγμή ερευνητικών 
αποτελεσμάτων του παρουσία της Τριμελούς Συμβου¬ 
λευτικής Επιτροπής. 

Κατόπιν, ορίζεται από τη Συνέλευση του τμήματος 
ύστερα από πρόταση της τριμμελούς επιτροπής, επτα- 
μελής εξεταστική επιτροπή, στην οποία μετέχουν και τα 
μέλη της τριμελούς συμβουλευτικής επιτροπής εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/20Ί 7, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/20Ί 7, 
όπως ισχύει και όπως περιγράφονται στο άρθρο 4α του 
παρόντος κανονισμού διδακτορικών του ΠΚ. 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. 

Αν ο αρχικός επιβλέπων μετακινηθεί σε άλλο Α.Ε.Ι. 
ή τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το τμήμα, όπου ξεκίνησε η εκπόνηση της 
διατριβής. 

β) Ο υποψήφιος διδάκτορας υποστηρίζει τη διατριβή 
του δημόσια, ενώπιον της επταμελούς εξεταστικής επι¬ 
τροπής, η οποία στη συνέχεια κρίνει τη διατριβή ως προς 
την ποιότητα, την πληρότητα, την πρωτότυπη σκέψη και 
τη συμβολή της στην επιστήμη. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Τα αφυπηρετήσαντα μέλη της 
τριμελούς συμβουλευτικής επιτροπής, που έχουν αντι- 
κατασταθεί, μπορεί να παρίστανται κατά τη συνεδρίαση 
χωρίς δικαίωμα ψήφου. 

Για την έγκριση της διδακτορικής διατριβής απαιτεί¬ 
ται η σύμφωνη γνώμη τουλάχιστον πέντε (5) μελών της 
επταμελούς εξεταστικής επιτροπής. Η αναγόρευση του 
υποψηφίου σε διδάκτορα γίνεται από τη Συνέλευση του 
τμήματος. Τα σχετικά με την αναγόρευση καθορίζονται 
στον Κανονισμό Διδακτορικών Σπουδών του Πολυτε¬ 
χνείου Κρήτης. 

Σε περίπτωση αρνητικής κρίσης δύνεται το δικαίωμα, 
μετά από εισήγηση της τριμελούς συμβουλετικής επι¬ 
τροπής, στον υποψήφιο διδάκτορα να επανέλθει άπαξ 


εντός ενός έτους από την κατάθεση της εισήγησης της 
εισήγηση της τριμελούς συμβουλευτικής επιτροπής. 

γ) Ο υποψήφιος διδάκτορας οφείλει να ανταποκριθεί 
στις οδηγίες προτυποποίησης για τη συγγραφή της δια¬ 
τριβής της Σχολής καθώς και στις υποχρεώσεις κατάθε¬ 
σης της διατριβής στη βιβλιοθήκη και το Εθνικό κέντρο 
τεκμηρίωσης. 

Άρθρο 7 

Δικαιώματα - Παροχές 

α) Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

β) Οι υποψήφιοι διδάκτορες που δεν έχουν άλλη ιατρο¬ 
φαρμακευτική και νοσοκομειακή κάλυψη δικαιούνται 
πλήρη ιατροφαρμακευτική και νοσοκομειακή περίθαλ¬ 
ψη στο Ε.Σ.Υ σύμφωνα με τον ν. 4452/20Ί 7, άρθρο 3Ί, 
παρ. 3, όπως ισχύει. 

γ) Οι υποψήφιοι διδάκτορες συμμετέχουν διά των εκ¬ 
προσώπων τους, σύμφωνα με τις εκάστοτε ισχύουσες 
διατάξεις, στα συλλογικά πανεπιστημιακά όργανα λήψης 
αποφάσεων και στα εκλεκτορικά σώματα ανάδειξης πα¬ 
νεπιστημιακών αρχών. 

Άρθρο 8 

Οικονομικοί Πόροι 

Η κάλυψη των λειτουργικών δαπανών των Διδακτο¬ 
ρικών Σπουδών (ΔΣ) γίνεται και από τον Τακτικό Προ¬ 
ϋπολογισμό του Πολυτεχνείου Κρήτης. Είναι δυνατή η 
απ' ευθείας χρηματοδότηση των Διδακτορικών Σπου¬ 
δών από άλλους φορείς του ευρύτερου δημόσιου το¬ 
μέα, ύστερα από σχετική απόφαση της Συγκλήτου του 
Ιδρύματος μετά από εισήγηση και απόφαση - πρότα¬ 
ση της Συνέλευσης του τμήματος προς την Σύγκλητο. 
Η απ' ευθείας χρηματοδότηση των Δ.Σ. γίνεται μέσω του 
Ειδικού Λογαριασμού του Ιδρύματος. Η ενίσχυση των 
υποψηφίων διδακτόρων γίνεται μέσω υποτροφιών. Οι 
θέσεις υποτρόφων προκηρύσσονται από τη Γραμματεία 
της Σχολής, μετά από πρόταση της Συνέλευσης του τμή¬ 
ματος και κατανέμονται στους επιτυχόντες σύμφωνα με 
ποιοτικά και κοινωνικά κριτήρια που θα έχουν τεθεί εκ 
των προτέρων. 

Άρθρο 9 

Αξιολόγηση 

Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των διδα¬ 
κτορικών σπουδών κάθε Σχολής, διενεργεί εξαμελής Επι¬ 
στημονική Συμβουλευτική Επιτροπή (Ε.Σ.Ε.) σύμφωνα με 
τα οριζόμενα στο άρθρο 44, παραγ. 3-8 του ν. 4485/2017, 
όπως ισχύει. 

Άρθρο 10 

Απονομή και τύπος Διδακτορικού τίτλου 

Μετά την δημόσια υποστήριξη ενώπιον της επταμε- 

λούς εξεταστικής επιτροπής η Συνέλευση του τμήματος 
διαπιστώνει την επιτυχή ολοκλήρωση των διδακτορικών 
σπουδών προκειμένου να απονεμηθεί το Διδακτορικό 
Δίπλωμα. Ο μεταπτυχιακός φοιτητής ανακηρύσσεται 
κάτοχος Διδακτορικού Διπλώματος την ημέρα διαπί¬ 
στωσης της επιτυχούς ολοκλήρωσης της φοίτησης του 
από τη Συνέλευση του τμήματος και του απονέμεται το 
Διδακτορικό Δίπλωμα. 

Η τελετή ορκωμοσίας και απονομής του Διπλώματος 
Μεταπτυχιακών Σπουδών πραγματοποιείται μετά από 
απόφαση της Πρυτανείας του Ιδρύματος και ορίζεται η 
ημερομηνία, ο τόπος και η ώρα διεξαγωγής. 


Στον υποψήφιο διδάκτορα απονέμονται: α) Διδακτο¬ 
ρικό δίπλωμα, ο τύπος του οποίου απεικονίζεται στο Πα¬ 
ράρτημα του παρόντος κανονισμού, και β) Παράρτημα 
Διδακτορικού Διπλώματος σύμφωνα με το άρθρο 15 του 
ν. 3374/2005 (Α' 189) που εγκρίνεται από την Συνέλευση 
τμήματος και αναρτάται στην επίσημη ιστοσελίδα της 
Σχολής. 

Άρθρο Ί Ί 

Μεταβατικές Διατάξεις 

Θέματα που δεν προβλέπονται από τον παρόντα Κα¬ 
νονισμό Διδακτορικών Σπουδών ρυθμίζονται από τα 
αρμόδια όργανα, σύμφωνα με την ισχύουσα νομοθεσία. 


ΠΑΡΑΡΤΗΜΑ 

Τύπος διδακτορικού διπλώματος 



ΠΡΥΤΑΝΕΥΟΝΤΟΣ 

ΕΝ ΤΩι ΕΝ ΧΑΝΙΟΙΣ ΠΟΛΥΤΕΧΝΕΙΟ. ΚΡ ΗΤΗΣ; 
ΚΑΘΗΓΗΤΟΥΤΟΥ ΤΜΗΜΑΤΟΣ. 


ΚΑΟΗΓΗΤΟΥ ΤΟΥ ΤΜΗΜΑΤΟΣ 


ΕΠI ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ. 

ΠΡΟΕΔΡΟΥ. 

ΤΏι/ΤΉι... ΤΟΥ.. 

ΕΛΛΗΝΙΠΔΙ ΤΟ ΓΕΝΟΣ ΕΚ.ΟΡΜΩΜΕΝΩ./Η, 

ΠΤΎΧΙΟΥΧΟΝ ΤΟΥ ΤΜΗΜΑΤΟΣ. 

ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
ΑΠΟ ΔΟΓΜΑΤΟΣ ΟΜΟΘΥΜΟΥ ΤΗΣ ΓΕΝΙΚΗΣ ΣΥΝΕΛΕΥ- 
ΣΕΩΣ ΕΙΔΙΚΗΣ ΣΫΝΘΕΣΕΩΣΤΟΥ 
ΤΜΗΜΑΤΟΣ. ... 

ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
ΩΣ ΕΘΟΣ ΕΝΕΚΡΙΝΕ ΚΑΙ ΠΑΣΑΣ ΑΥΤΟ. ΤΑ ΠΡΟΝΟΜΙΑΣ 
ΤΑΣ ΤΩ. ΔΙΔΑΚΤΟΡΙΚΟ ΤΟΥΤΟ ΑΞΙΟΜΑΤΙ ΠΑΡΟΜΑΡ 
ΤΩΥΣΑΣ ΠΡΟΣΕΝΕΙΜΕ 

ΕΤΕί... 

ΜΗΝΟΣ.. 

ΤΟΥΘΌΥΤΩΔΗ ΓΕΝΟΜΕΝΟΝ ΔΗΛΟΥΤΑΙ ΤΩ ΔΙΠΛΩ- 
ΜΑΤΙ ΤΟΔΕ ΟΥ ΜΟΝΟΝ ΤΑ1Σ ΣΦΡΑΓΙΣΙ ΤΟΥ ΠΟΛΥΤΕ- 
ΧΝ ΕΙΟΥ ΚΡΗΤΗΣ ΚΑΙ ΤΟΥ ΤΜΗΜΑΤΟΣ ΑΛΛΑ ΚΑΙ ΤΟΙΣ 
ΤΟΥ ΠΡΥΤΑΝΕΩΣ ΚΑΙ ΠΡΟΕΔΡΟΥ ΑΥΤΟΓΡΑΦΟΙΣ 
ΚΕΚΥΡΩΜΕΝΟ, 

Ο /Η ΠΡΥΤΑΝΙΣ Ο,Ή ΠΡΟΕΔΡΟΣ ΤΟΥ ΤΜΗΜΑΤΟΣ 
ΚΑΘΗΓ. ΚΑΘΗΓ. 

0;Η ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 


Αρ. ΔιττΛ. 
Αρ. Πρωτ, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 22 Μάίου 20Ί 8 
Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 


Αριθ. απόφ. 470/9/201 8 (3) 

Κανονισμός Διδακτορικών Σπουδών του τμήμα¬ 
τος Αρχιτεκτόνων Μηχανικών της μονοτμηματι- 
κής Σχολής Αρχιτεκτόνων Μηχανικών του Πολυ¬ 
τεχνείου Κρήτης. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(Συνεδρίαση 470/03-04-20Ί 8) 

Έχοντας υπόψη: 

1) Τις διατάξεις του ν. 4485/2017 (ΦΕΚ Ί14 Α') και ιδίως 
το κεφάλαιο ΣΤ' (δεύτερος και τρίτος κύκλος σπουδών). 

2) Τις διατάξεις του άρθρου 45 παρ. 2 του ν. 4485/2017 
(ΦΕΚ Ί Ί4 Α') «εξουσιοδοτικές διατάξεις». 

3) Τ ις διατάξεις του άρθρου 85 παρ. 6 του ν. 4485/2017 
(ΦΕΚ Ί Ί4 Α') «τελικές και μεταβατικές διατάξεις κεφα¬ 
λαίου ΣΤ». 

4) Την έγκριση ίδρυσης προγράμματος διδακτορικών 
σπουδών του τμήματος Αρχιτεκτόνων Μηχανικών του 
τμήματος Αρχιτεκτόνων Μηχανικών του Πολυτεχνείου 
Κρήτης (Σύγκλητος Π.Κ. συνεδρία 300/21 -5-2010). 

5) Το π.δ. 73 (ΦΕΚ 119 Α728-5-20Ί 3) «κατάργηση τμη¬ 
μάτων και ίδρυση σχολών στο Πολυτεχνείο Κρήτης». 

6) Το απόσπασμα πρακτικών της Συνέλευσης τμήμα¬ 
τος Αρχιτεκτόνων Μηχανικών της μονοτμηματικής Σχο¬ 
λής Αρχιτεκτόνων Μηχανικών του Πολυτεχνείου Κρήτης 
(συνεδρία 5η/21-03-2018). 

7) Το απόσπασμα πρακτικών της Συγκλήτου του Πο¬ 
λυτεχνείου Κρήτης (470/03-04-2018). 

8) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Κανονισμός Διδακτορικών Σπουδών του τμήματος 
Αρχιτεκτόνων Μηχανικών της μονοτμηματικής Σχολής 
Αρχιτεκτόνων Μηχανικών του Πολυτεχνείου Κρήτης 

Άρθρο 1 

Γενικές Διατάξεις 

Η Σχολή Αρχιτεκτόνων Μηχανικών του Πολυτεχνείου 
Κρήτης παρέχει τη δυνατότητα εκπόνησης διδακτορικής 
διατριβής για την απόκτηση του τίτλου του διδάκτορος/α 
σε όλα τα επιμέρους γνωστικά αντικείμενα της Σχολής. 

Αρμόδια όργανα της Σχολής για την οργάνωση των 
απαιτούμενων δράσεων στην εκπόνηση διδακτορικής 
διατριβής (Δ.Δ. στο εξής) είναι η Συνέλευση τμήματος. 

Με τον παρόντα κανονισμό καθορίζονται το αντικεί¬ 


μενο και η δομή των Δ.Δ. καθώς και οι προϋποθέσεις, οι 
όροι και οι διαδικασίες οργάνωσης διδακτορικών σπου¬ 
δών καθώς και της εκπόνησης διδακτορικής διατριβής 
στη Σχολή Αρχιτεκτόνων Μηχανικών του Πολυτεχνείου 
Κρήτης. 

Ο χορηγούμενος τίτλος είναι του «Διδάκτορα της 
Σχολής Αρχιτεκτόνων Μηχανικών του Πολυτεχνείου 
Κρήτης». 

Άρθρο 2 

Αντικείμενο σκοπός 

Αντικείμενο των διδακτορικών σπουδών στη Σχολή 
Αρχιτεκτόνων Μηχανικών του Π.Κ. είναι η εμβάθυνση 
στη γνώση και την ερευνητική μεθοδολογία και η εφαρ¬ 
μογή τους στην παραγωγή νέας γνώσης στις γνωστικές 
περιοχές της Σχολής Αρχιτεκτόνων Μηχανικών. Σκοπός 
της εκπόνησης Δ.Δ. είναι η παραγωγή νέας γνώσης μέσω 
πρωτότυπης εμπεριστατωμένης έρευνα, αλλά και η δη¬ 
μιουργία νέων επιστημόνων ικανών να θεμελιώσουν 
προοπτικές για συνεχιζόμενη ακαδημαϊκή εξέλιξη. 

Άρθρο 3 

Διαδικασία επιλογής υποψηφίων διδακτόρων 

α) Δικαίωμα υποβολής αίτησης για την εκπόνηση διδα¬ 
κτορικής διατριβής έχουν εν γένει οι κάτοχοι Διπλώματος 
Μεταπτυχιακών Σπουδών (Δ.Μ.Σ.) της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017, όπως ισχύει. 

Σε ειδικές περιπτώσεις και μετά από αιτιολογημένη 
απόφαση της Συνέλευσης τμήματος μπορεί να γίνει δε¬ 
κτός ως υποψήφιος διδάκτορας και μη κάτοχος (Δ.Μ.Σ). 
Πτυχιούχοι Τ.Ε.Ι., Α.Σ.ΠΑΙ.Τ.Ε. ή ισότιμων σχολών μπο¬ 
ρούν να γίνουν δεκτοί ως υποψήφιοι διδάκτορες μόνο 
και εφόσον είναι κάτοχοι Δ.Μ.Σ. 

Στην περίπτωση που ο υποψήφιος διδάκτορας δεν 
πληροί τις προϋποθέσεις για την εκπόνηση διδακτορικής 
διατριβής με βάση τα κριτήρια που έχουν τεθεί δύναται 
να αποφασίσει η Συνέλευση του τμήματος μετά από πρό¬ 
ταση της τριμελούς επιτροπής αξιολόγησης του φακέλου 
υποψηφιότητάς τους και του προτεινόμενου επιβλέπο- 
ντος την παρακολούθηση μαθημάτων προπτυχιακού 
κύκλου σχετικών με τη διδακτορική τους διατριβή. 

Η επιλογή των υποψηφίων διδακτόρων γίνεται με αί¬ 
τηση των ενδιαφερομένων στη Γραμματεία της Σχολής, 
μετά από ανταπόκριση του ενδιαφερομένου σε προ¬ 
κήρυξη θέσης υποψηφίου διδάκτορα σε συγκεκριμένα 
προσφερόμενα γνωστικά αντικείμενα, είτε ακόμη μετά 
από την υποβολή αίτησης του ενδιαφερομένου στη 
Γραμματεία της σχολής με αναφορά στην επιστημονική 
περιοχή που ενδιαφέρεται να εκπονήσει έρευνα και τον 
προσωρινό τίτλο Δ.Δ.. Οι σχετικές προκηρύξεις δημο¬ 
σιοποιούνται διά του ημερήσιου τύπου και αναρτώνται 
στους οικείους διαδικτυακούς τόπους του Ιδρύματος 
όπου και αναφέρονται οι όροι του κανονισμού Δ.Δ. του 
Π.Κ. Η διαδικασία αυτή πραγματοποιείται καθ'όλη τη 
διάρκεια της ακαδημαϊκής χρονιάς. 

β) Οι υττοψήφιοι/ες θα πρέπει να καταθέσουν τα εξής 
στοιχεία και δικαιολογητικά: 

Ί. Αίτηση υπεύθυνη δήλωση ότι έλαβαν γνώση του 
παρόντος κανονισμού. 

2. Αίτηση εκδήλωσης ενδιαφέροντος στην οποία ανα- 
φέρεται ο προτεινόμένος τίτλος, η προτεινόμενη γλώσσα 
εκπόνησης της διατριβής, η θεματική περιοχή της διατρι¬ 
βής, και ο/η προτεινόμενος επιβλέπων της διδακτορικής 
διατριβής. 

3. Επικυρωμένους τίτλους σπουδών. 

4. Αναλυτικές καταστάσεις βαθμολογίας των προπτυ¬ 
χιακών και μεταπτυχιακών σπουδών. 

5. Βιογραφικό σημείωμα. 

6. Συστατικές επιστολές (τουλάχιστον 2 από μέλη ΔΕΠ 
ή αναγνωρισμένους ερευνητές). 

7. Πιστοποιητικό άριστης γνώσης της αγγλικής ή γερ¬ 
μανικής ή γαλλικής γλώσσας. Επιθυμητή η γνώση και 
άλλης κύριας ευρωπαϊκής γλώσσας (ισπανικής, ιταλι¬ 
κής), ή και άλλης, συσχετιζόμενης με το αντικείμενο της 
έρευνας. 

8. Περίγραμμα της προτεινόμενης διατριβής έκτασης 
περί τις 2000 λέξεις, στο οποίο περιγράφεται απαραίτητα 
η θεματική περιοχή, οι ερευνητικοί στόχοι και οι υποθέ¬ 
σεις έρευνας, η προτεινόμενη μεθοδολογία, η βασική 
βιβλιογραφία, η αναμενόμενη συνεισφορά στην έρευνα 
όπως επίσης και τα αναμενόμενα αποτελέσματα, καθώς 
και ένα γενικό χρονοδιάγραμμα ολοκλήρωσης της Δ.Δ. 

9. Αντίγραφα θεωρητικών εργασιών θα συνεκτιμη- 
θούν. Δύο τουλάχιστον δημοσιευμένες εργασίες είτε 
ως άρθρα σε έγκριτα περιοδικά είτε ως δημοσιευμένες 
εισηγήσεις σε πρακτικά συνεδρίων, είτε ως κεφάλαια σε 
συλλογικό τόμο, θεωρούνται υποχρεωτικές εφόσον ο 
υποψήφιος δεν εμπίπτει στις περιπτώσεις του άρθρου 
3, παραγ. α του παρόντος κανονισμού. 

γ) Για την αξιολόγηση των αιτήσεων, η Συνέλευση του 
τμήματος, αφού λάβει υπόψη τις αιτήσεις που έχουν 
υποβληθεί, τις κατηγοριοποιεί με βάση την συνάφεια 
του ερευνητικού αντικειμένου και ορίζει μία τριμελή 
επιτροπή αξιολόγησης ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. 
του τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλείτους υποψηφίους 
σε συνέντευξη. Κατόπιν υποβάλλει στη Συνέλευση του 
τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής. 

Άρθρο 4 

Επίβλεψη, Διαδικασία εκπόνησης της Δ.Δ. 

α) Για κάθε επιβλέποντα και υποψήφιο διδάκτορα ορί¬ 
ζεται από την Συνέλευση τμήματος τριμελής Συμβουλευ¬ 


τική Επιτροπή (ΣΕ), για την επίβλεψη και καθοδήγηση 
του υποψηφίου. Δικαίωμα επίβλεψης διδακτορικών δια¬ 
τριβών έχουν τα μέλη Δ.Ε.Π. του τμήματος Αρχιτεκτόνων 
Μηχανικών του Πολυτεχνείου Κρήτης της Α' βαθμίδας, 
και των βαθμιδών του Αναπληρωτή και Επίκουρου Κα¬ 
θηγητή του οικείου ή άλλου Α.Ε.Ι. ή ερευνητές Α', Β ' ή Ρ 
βαθμίδας από ερευνητικά κέντρα του άρθρου Ί 3Α του 
ν. 4310/20Ί 4, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

Στη συμβουλευτική επιτροπή μετέχουν ως μέλη, 
ο επιβλέπων και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου τμήματος. Κάθε 
μέλος Δ.Ε.Π. μπορεί να επιβλέπει συγχρόνως, μέχρι πέντε 
(5) το πολύ υποψήφιους διδάκτορες. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επιβλέ- 
ποντα, σύμφωνα με όσα ορίζονται στον Κανονισμό Διδα¬ 
κτορικών Σπουδών. Αν ο αρχικός επιβλέπων μετακινηθεί 
σε άλλο Α.Ε.Ι. ή τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει το τμήμα, όπου ξεκίνησε η εκπόνηση 
της διατριβής. Αντικατάσταση των μελών της συμβου¬ 
λευτικής επιτροπής κατά τη διάρκεια της εκπόνησης της 
διατριβής επιτρέπεται, εφόσον υπάρχουν σοβαροί λόγοι, 
με απόφαση της Συνέλευσης του τμήματος. 

β) Η αλλαγή του τίτλου της διδακτορικής διατριβής 
εφόσον υπάρχουν σοβαροί λόγοι εγκρίνεται μετά από 
πρόταση της Συμβουλευτικής Επιτροπής από τη Συνέ¬ 
λευση του τμήματος μετά από σχετική αίτηση του υπο¬ 
ψήφιου και τη διατύπωση της γνώμης του επιβλέποντα 

της διατριβής. Δεν επιτρέπεται οποιαδήποτε αλλαγή τίτ¬ 
λου διδακτορικής διατριβής μετά την παρέλευση διετίας 
από την ημερομηνία ορισμού της τριμελούς συμβουλευ¬ 
τικής επιτροπής. 

γ) Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

δ) Τα τμήματα Α.Ε.Ι. συνεργάζονται με ερευνητικά κέ¬ 
ντρα και ινστιτούτα του άρθρου Ί 3Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
δακτορικών διατριβών με συνεπίβλεψη σύμφωνα με 
σχετικές αποφάσεις του Υπουργού Παιδείας, Έρευνας 
και Θρησκευμάτων. Στην περίπτωση συνεπίβλεψης στην 
τριμελή συμβουλευτική επιτροπή συμμετέχουν οι δύο 
επιβλέποντες και ένα μέλος που έχει μία από τις ιδιότη¬ 
τες που προβλέπονται στην παράγραφο 2 του άρθρου 
39 του ν. 4485/20Ί 7, όπως ισχύει, με την υποχρεωτική 
όμως τήρηση της διάταξης ότι μετέχει τουλάχιστον ένα 
(Ί) μέλος Δ.Ε.Π. από τις τρεις πρώτες βαθμίδες του οι¬ 
κείου τμήματος. 

Άρθρο 5 

Διάρκεια, δικαιώματα 

και υποχρεώσεις υποψηφίων διδακτόρων 

α) Ο υποψήφιος διδάκτορας υποβάλλει γραπτά και 
παρουσιάζει προφορικά αναλυτικό υπόμνημα δημοσίως 
ενώπιον και της τριμελούς Σ.Ε. στο τέλος κάθε χρόνου 
από τον ορισμό της. Αντίγραφο του υπομνήματος, καθώς 
και σχόλια επ'αυτού από τον επιβλέποντα ή την τριμελή 
επιτροπή και οι εκθέσεις προόδου καταχωρίζονται στον 
ατομικό φάκελο του υποψηφίου. Παράλληλα, υποχρε- 
ούται να ανανεώνει την εγγραφή του ως υποψήφιου 
διδάκτορα ανά ακαδημαϊκό έτος. 

Το αναλυτικό υπόμνημα περιλαμβάνει: 

ΐ. Κείμενο περί τις Ί .500 λέξεις σχετικά με την τεκμη¬ 
ρίωση της πορείας και τις πιθανές αναπροσαρμογές του 
ερευνητικού αντικειμένου. 

ν. Ανάλυση της δομής της έρευνας και της αντίστοιχης 
βιβλιογραφίας. 

μι. Αποσαφήνιση της εξειδικευμένης επιστημονικής 
περιοχής στην οποία κινείται η διατριβή και των μεθό¬ 
δων ανάλυσης και έρευνας. 

ΐν. Έκθεση των προσωρινών ευρημάτων και συμπε¬ 
ρασμάτων. 

ν. Επικαιροποίηση του χρονοδιαγράμματος ολοκλή¬ 
ρωσης εργασίας. 

Η Σ.Ε. αφού μελετήσει το ετήσιο αναλυτικό υπόμνη¬ 
μα του υποψηφίου διδάκτορα και συμφωνεί, υποβάλλει 
υπογεγραμμένη έκθεση προόδου στη Συνέλευση του 
τμήματος και εισηγείται τη συνέχεια της διατριβής. 

Εφόσον δεν υπάρχει ικανοποιητική πρόοδος, ο επιβλέ- 
πων με τη σύμφωνη γνώμη της τριμελούς Σ.Ε. μπορεί 
να εισηγηθεί στην Συνέλευση του τμήματος τη διακοπή 
τηςΔ.Δ. 


β) Για την ομαλή εξέλιξη εκπόνησης της διατριβής είναι 
απαραίτητη η παρουσία και συμμετοχή των υποψηφίων 
διδακτόρων στην ετήσια δημόσια παρουσίαση προόδου 
των Δ.Δ. που ορίζει σε εύθετο χρόνο η Συνέλευση του 
τμήματος σε συνεργασία με τους επιβλέποντες της τρι¬ 
μελούς Σ.Ε. και κατόπιν έγκρισης της Συνέλευση του τμή¬ 
ματος. Οι υποψήφιοι αναπτύσσουν δημόσια και αναλυ¬ 
τικά την εξέλιξη της ερευνητικής τους δραστηριότητας, 
σύμφωνα με τις προδιαγραφές του ετήσιου αναλυτικού 
υπομνήματος, αναπροσαρμοσμένα ωστόσο ανάλογα με 
το στάδιο εκπόνησης της διατριβής. 

Με σχετική απόφαση της Συνέλευσης του τμήματος 
μπορεί να προβλέπεται η παράλληλη παρακολούθηση 
και επιτυχής περάτωση οργανωμένου κύκλου μαθημά¬ 
των ή άλλες συναφείς δραστηριότητες. 

γ) Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 

Μέγιστο χρονικό περιθώριο για την ολοκλήρωση της 
Δ.Δ. είναι τα έξι (6) ημερολογιακά έτη και επτά (7) αντί¬ 
στοιχα για τους μη κατόχους Διπλώματος Μεταπτυχια¬ 
κών Σπουδών (Δ.Μ.Σ.). Επίσης προβλέπεται δυνατότητα 
διακοπής ενός έτους μετά από αίτηση του υποψηφίου 
και σχετική απόφαση της Συνέλευσης του τμήματος. 

δ) Ο υποψήφιος διδάκτορας δύναται να προσφέρει 
εκπαιδευτικές υπηρεσίες στη Σχολή όπου εκπονεί τη δι¬ 
ατριβή του με έμφαση στα μαθήματα τα οποία άπτονται 
της θεματικής περιοχής της διδακτορικής του διατριβής, 
μετά από απόφαση της Συνέλευσης του τμήματος. 

Άρθρο 6 

Συγγραφή, υποστήριξη 

και αξιολόγηση της διδακτορικής διατριβής 

α) Μετά την ολοκλήρωση της συγγραφής της διδα¬ 
κτορικής διατριβής η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

Ο υποψήφιος διδάκτορας καταθέτει για την τελική 
αξιολόγηση και κρίση της διατριβής του τον οριστικο- 
ποιημένο τίτλο της διατριβής του στη Συνέλευση του 
τμήματος υπογεγραμμένο από την Σ.Ε. 

Κατόπιν, ορίζεται από τη Συνέλευση του τμήματος 
επταμελής εξεταστική επιτροπή, στην οποία μετέχουν 
και τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/20Ί 7, καθώς και τέσσερα (4) επιπλέον 

μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/2017, 
όπως ισχύει και όπως περιγράφονται στο άρθρο 4α του 
παρόντος κανονισμού διδακτορικών του ΠΚ. 

Αν ο αρχικός επιβλέπων μετακινηθεί σε άλλο Α.Ε.Ι. 
ή τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το τμήμα όπου ξεκίνησε η εκπόνηση της 
διατριβής. 

β) Ο υποψήφιος διδάκτορας υποστηρίζει τη διατριβή 
του, δημόσια, ενώπιον της επταμελούς εξεταστικής επι¬ 
τροπής, η οποία στη συνέχεια κρίνει τη διατριβή ως προς 
την ποιότητα, την πληρότητα, την πρωτότυπη σκέψη και 
τη συμβολή της στην επιστήμη. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης.Τα αφυπηρετήσαντα μέλη της 
τριμελούς συμβουλευτικής επιτροπής, που έχουν αντι- 
κατασταθεί, μπορεί να παρίστανται κατά τη συνεδρίαση 
χωρίς δικαίωμα ψήφου. 

Για την έγκριση της διδακτορικής διατριβής απαιτεί¬ 
ται η σύμφωνη γνώμη τουλάχιστον πέντε (5) μελών της 
επταμελούς εξεταστικής επιτροπής. Η αναγόρευση του 
υποψηφίου σε διδάκτορα γίνεται από τη Συνέλευση του 
τμήματος. Τα σχετικά με την αναγόρευση καθορίζονται 
στον Κανονισμό Διδακτορικών Σπουδών του Πολυτε¬ 
χνείου Κρήτης. 

Σε περίπτωση αρνητικής κρίσης δίνεται το δικαίωμα, 
μετά από εισήγηση της τριμελούς συμβουλετικής επι¬ 
τροπής, στον υποψήφιο διδάκτορα να επανέλθει άπαξ 
εντός ενός έτους από την κατάθεση της εισήγησης της 
εισήγηση της τριμελούς συμβουλευτικής επιτροπής. 

γ) Ο υποψήφιος διδάκτορας οφείλει να ανταποκριθεί 
στις οδηγίες προτυποποίησης για τη συγγραφή της δια¬ 
τριβής της Σχολής καθώς και στις υποχρεώσεις κατάθε¬ 
σης της διατριβής στη βιβλιοθήκη και το Εθνικό κέντρο 
τεκμηρίωσης. 

Άρθρο 7 

Δικαιώματα - Παροχές 

α) Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως 
ορίζονται στους οικείους κανονισμούς. Μέχρι και πέντε 
(5) έτη μετά την ολοκλήρωση της διδακτορικής τους δι¬ 
ατριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

β) Οι υποψήφιοι διδάκτορες που δεν έχουν άλλη ιατρο¬ 
φαρμακευτική και νοσοκομειακή κάλυψη δικαιούνται 
πλήρη ιατροφαρμακευτική και νοσοκομειακή περίθαλ¬ 


ψη στο Ε.Σ.Υ σύμφωνα με τον ν. 4452/2017, άρθρο 31, 
παρ. 3, όπως ισχύει. 

γ) Οι υποψήφιοι διδάκτορες συμμετέχουν διά των εκ¬ 
προσώπων τους, σύμφωνα με τις εκάστοτε ισχύουσες 
διατάξεις, στα συλλογικά πανεπιστημιακά όργανα λήψης 
αποφάσεων και στα εκλεκτορικά σώματα ανάδειξης πα¬ 
νεπιστημιακών αρχών. 

Άρθρο 8 

Οικονομικοί Πόροι 

Η κάλυψη των λειτουργικών δαπανών των Δ.Σ. γίνεται 
και από τον Τακτικό Προϋπολογισμό του Πολυτεχνείου 
Κρήτης. Είναι δυνατή η απ' ευθείας χρηματοδότηση των 
Διδακτορικών Σπουδών από άλλους φορείς του ευρύ¬ 
τερου δημόσιου τομέα, ύστερα από σχετική απόφαση 
της Συγκλήτου του Ιδρύματος μετά από εισήγηση και 
απόφαση - πρόταση της Συνέλευσης του τμήματος προς 
την Σύγκλητο. Η απ' ευθείας χρηματοδότηση των ΔΣ 
γίνεται μέσω του Ειδικού Λογαριασμού του Ιδρύματος. 
Η ενίσχυση των υποψηφίων διδακτόρων γίνεται μέσω 
υποτροφιών. Οι θέσεις υποτρόφων προκηρύσσονται 
από τη Γραμματεία της Σχολής, μετά από πρόταση της 
Συνέλευσης του τμήματος και κατανέμονται στους επι- 
τυχόντες σύμφωνα με ποιοτικά και κοινωνικά κριτήρια 
που θα έχουν τεθεί εκ των προτέρων. 

Άρθρο 9 

Αξιολόγηση 

Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των διδα¬ 
κτορικών σπουδών κάθε Σχολής, διενεργεί εξαμελής Επι¬ 
στημονική Συμβουλευτική Επιτροπή (Ε.Σ.Ε.) σύμφωνα με 
τα οριζόμενα στο άρθρο 44, παραγ. 3-8 του ν. 4485/2017, 
όπως ισχύει. 

Άρθρο 10 

Απονομή και τύπος Διδακτορικού τίτλου 

Μετά τη δημόσια υποστήριξη ενώπιον της επταμελούς 
εξεταστικής επιτροπής η Συνέλευση του τμήματος δια¬ 
πιστώνει την επιτυχή ολοκλήρωση των διδακτορικών 
σπουδών προκειμένου να απονεμηθεί το Διδακτορικό 
Δίπλωμα. Ο μεταπτυχιακός φοιτητής ανακηρύσσεται 
κάτοχος Διδακτορικού Διπλώματος την ημέρα διαπί¬ 
στωσης της επιτυχούς ολοκλήρωσης της φοίτησής του 
από τη Συνέλευση του τμήματος και του απονέμεται το 
Διδακτορικό Δίπλωμα. 

Η τελετή ορκωμοσίας και απονομής του Διπλώματος 
Μεταπτυχιακών Σπουδών πραγματοποιείται μετά από 
απόφαση της Πρυτανείας του Ιδρύματος και ορίζεται η 
ημερομηνία, ο τόπος και η ώρα διεξαγωγής. 

Στον υποψήφιο διδάκτορα απονέμονται: α) Διδακτο¬ 
ρικό δίπλωμα, ο τύπος του οποίου απεικονίζεται στο πα- 

ράρτημα του παρόντος Κανονισμού, και β) Παράρτημα 
Διδακτορικού Διπλώματος σύμφωνα με το άρθρο 15 του 
ν. 3374/2005 (Α' Ί 89) που εγκρίνεται από τη Συνέλευση 
του τμήματος και αναρτάται στην επίσημη ιστοσελίδα 
της Σχολής. 


Άρθρο Ί Ί 

Μεταβατικές Διατάξεις 

Θέματα που δεν προβλέπονται από τον παρόντα Κα¬ 
νονισμό Διδακτορικών Σπουδών ρυθμίζονται από τα 
αρμόδια όργανα, σύμφωνα με την ισχύουσα νομοθεσία. 

ΠΑΡΑΡΤΗΜΑΤΑ 


ΕΛΛΗΝΙΚΗ ΔΗΜΟΚΡΑΤΙΑ 





ΠΡΥΤΑΝΕΥ ΟΝΤΟΣ 
ΕΝ ΤΩχ ΕΝ ΧΑΝΙΟΙΣ ΠΟΛΥΤΕΧΝΕΙΑ ΚΡΗΤΗΣ 

.(ΟΝΟΜΑΤΕΠΩΝΥΜΟ ΠΡΥΤΑΝΗ). 

ΚΑΘΗΓΗΤΟΥ ΤΗΣ ΣΧΟΛΗΣ . 

.(ΟΝΟΜΑΤΕΠΩΝΥΜΟ ΚΟΣΜΗΤΟΡΑ)... 

ΚΑΘΗΓΗΤΟΥ ΤΗΣ ΣΧΟΛΗΣ ΑΡΧΙΤΕΚΤΟΝΩΝ ΜΗΧΑΝΙΚΩΝ 
ΕΠΙ ΔΕ ΤΟΥ ΠΑΡΟΝΤΟΣ ΤΗΣ ΣΧΟΛΗΣ ΑΡΧΙΤΕΚΤΟΝΩΝ ΜΗΧΑΝΙΚΩΝ 

ΚΟΣΜΗΤΟΡΟΣ 

ΤΗ ... (ΟΝΟΜΑΤΕΠΩΝΥΜΟΔΙΔΑΚΤΟΡΑ) ΤΟΥ.. (ΠΑΤΡΩΝΥΜΟ). 

ΕΛΛΗΝΙΔΙ ΤΟ ΓΕΝΟΣ, ΕΞ ΑΘΗΝΩΝΩΝ ΟΡΜΩΜΕΝΗι 
ΔΙΠΛΩΜΑΤΟΥΧΩι ΤΟΥ ΤΜΗΜΑΤΟΣ.ΤΟΥ ΠΑΝΕΠΙΣΤΗΜΙΟΥ 


ΑΠΟ ΔΟΓΜΑΤΟΣ ΟΜΟΘΥΜΟΥ ΤΗΣ ΓΕΝΙΚΗΣ ΣΥΝΕΛΕΥΣΕΩΣ 
ΤΗΣ ΣΧΟΛΗΣ ΑΡΧΙΤΕΚΤΟΝΩΝ ΜΗΧΑΝΙΚΩΝ 

ΕΙΣ ΤΟΥ ΣΑ ΙΑ ΑΚΤΟΡΑΣ 

ΤΗΣ ΣΧΟΛΗΣ ΑΡΧΙΤΕΚΤΟΝΩΝ ΜΗΧΑΝΙΚΩΝ ΤΟΥ Π Ο Λ Υ Τ Ε X Ν ΕIΟ Υ ΚΡΗΤΗΣ 

ΩΣ ΕΘΟΣ ΕΝΕΚΡΙΝΕ ΚΑΙ ΠΑΣΑΣ ΑΥΤΗ ν ΤΑΣ ΠΡΟΝΟΜΙΑΣ 
ΤΑΣ ΤΩ, ΔΙΔΑΚΤΟΡΚΩι ΤΟΥΤΩ, ΑΞΙΩΜΑΤΙΠΑΡΟΜΑΡΤΟΥΣΑΣ ΠΡΟΣΕΝΕΙΜΕ 

ΕΤΕΙ ΔΕΚΑΤΩι ΟΓΔΟΩι ΚΑΙ ΔΙΣΧΙΛΙΟΣΤΩι 
ΜΗΝΟΣ ΜΑΡΤΙΟΥ ΔΕΚΑΤΗι ΤΡΙΤΗι 

ΤΟΥΘ' ΟΥΤΩ,ΔΗ ΓΕΝΟΜΕΝΩι ΔΗΛΟΥΤΑΙ ΤΩ ι ΔΙΠΛΩΜΑΤΙ ΓΩ,ΔΕ ΟΥ ΜΟΝΟΝ ΤΑΙΣ ΣΦΡΑΓΙΣΙ ΤΟΥ 

ΠΟΛΥΤΕΧΝΕΙΟΥ ΚΡΗΤΗΣ ΚΑΙ ΤΗΣ ΣΧΟΛΗΣ 
ΑΑΑΑ ΚΑΙ ΤΟΙΣ ΤΟΥ ΠΡΥΤΑΝΕΩΣ ΚΑΙ ΤΟΥ ΚΟΣΜΗΤΟΡΟΣ 
ΑΥΤΟΓΡΑΦΟΙΣ ΚΕΚΥΡΩΜΕΝΩι 


Ο ΠΡΥΤΑΝΙΣ 

ΤΟΥ ΠΟΛΥΤΕΧΝΕΙΟΥ ΚΡΗΤΗΣ 


Ο ΚΟΣΜΗΤΩΡ ΤΗΣ ΣΧΟΛΗΣ 
ΑΡΧΙΤΕΚΤΟΝΩΝ ΜΗΧΑΝΙΚΩΝ 


ΚΑΘΗΓΗΤΗΣ 


ΚΑΘΗΓΗΤΗΣ 


Η ΓΡΑΜΜΑΤΕΥΣ ΤΗΣ ΣΧΟΛΗΣ 
ΑΡΧΙΤΕΚΤΟΝΩΝ ΜΗΧΑΝΙΚΩΝ 


ΑΡ.ΔΙΠΛ.:Χ 
ΑΡ.ΠΡΩΤ.: XXX 

Η απόφαση αυτή να δημοσιευθεί στην Εφημερίδα της Κυβερνήσεως. 
Χανιά 22 Μαΐου 20Ί8 
Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' Ί3Ί καιπ.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐχ μ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από Ί έως Ί 6 σελίδες είναι Ί ,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
Ί έως Ί 6 σελίδες είναι Ί ,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60ιτΐ3$ΐ6Γ.6ΐ@6ϊ.9·Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςτ). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστότοπος: νννννν.θΐ.9Τ 


ΤΗΛΕΦΩΝΙΚΟ ΚΕΝΤΡΟ: 210 5279000 - ίδχ: 210 5279054 


ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Πληροφορίες σχετικά με την λειτουργία 
του ιστότοπου: ΗθΙράθΒΚ.θΚΦθΙ^ 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ΜθβΐΤ13$ΙθΙΓ.θΙ@θ1.9ΙΓ 

Πληροφορίες για γενικό πρωτόκολλο 
και αλληλογραφία: 9Γ3ηιηΐ3τ6ί3@6τ.9Γ 


Μ 




για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 

























